માનવમિત્ર, નવી દિલ્હી : આંધ્રપ્રદેશ અને ઓરિસ્સામાં ચક્રવાતી તિતલી તોફાનના કારણે ભારે અસર થઇ છે. બનંને રાજ્યોના અનેક ભાગોમાં હાલમાં તોફાની પવન સાથે ભારે વરસાદ થઇ રહ્યો છે. મોટી સંખ્યામાં વૃક્ષો ધરાશાયી થઇ ગયા છે. બચાવ અને રાહત કામગીરી માટે ટુકડીઓ પહેલાથી જ તૈયાર રાખવામાં આવી હતી. આના કારણે સ્થિતિ વધારે વણસી નથી. આંધ્રપ્રદેશમાં બે લોકોના મોત થઇ ગયા છે. જ્યારે ઓરિસ્સામાં ૧૮ જિલ્લામાં રેડ એલર્ટની જાહેરાત પણ કરવામાં આવી છે. ઓરિસ્સાના ગોપાલપુરમાં ભારે વરસાદ થઇ રહ્યો છે. ગોપાલપુરમાં તિતલી વિનાશકારી રૂપમાં દેખાતા તંત્ર દ્વારા વધુ અસરકારક પગલા લેવામાં આવ્યા હતા.